הוועדה המיוחדת בעניין ההתמודדות עם נגיף הקורונה - זמנית, כנסת 23, פרוטוקול מספר 26, 2020-04-21 09:00

עפר שלח: בוקר טוב לכולם, אני מתכבד לפתוח את ישיבת הוועדה המיוחדת בעניין ההתמודדות עם נגיף הקורונה.

עפר שלח: אנחנו בהצבעה על הסתייגויות ונוסח הצעת חוק סדר הדין הפלילי (סמכויות אכיפה – מעצרים) (הוראת שעה – נגיף הקורונה החדש) (מעצר חשוד בעת מניעה לקדם חקירה), התש"ף-2020.

עפר שלח: דנו בהצעת החוק הזו בהרחבה בשני מפגשים רציניים, גם מול נציגי הממשלה, גם מול בעלי עניין שונים.

עפר שלח: אני חושב שאני מסכם את דעת הוועדה שהחוק הזה הוא בעיקר צופה פני עתיד.

עפר שלח: לו היינו יודעים שהמצב הנוכחי – והלוואי ומישהו היה יכול להבטיח לנו – יישמר כפי שהוא, הן ברמת התחלואה, הן ברמת הפעילות של המעצרים של המשטרה, ספק גדול אם היה בחוק הזה צורך.

עפר שלח: אבל בראייה צופת פני עתיד, שבה מספר החולים עלול לעלות ומספר המעצרים עלול לעלות, ייתכן שיהיה בו צורך.

עפר שלח: הסיכום שלי אתמול היה שטוב יותר שאנחנו נחוקק אותו, מאשר שיבואו אז עם איזו תקנה לשעת חירום אחרת.

עפר שלח: בתוך זה, בכפוף לתיקונים שעשינו אתמול, אנחנו נתחיל בהקראה.

עפר שלח: יש את סוגיית קביעת הגבלת זמן על מעצר.

עפר שלח: אנחנו נדון בה לאחר ההקראה.

עפר שלח: בבקשה, גור.

גור בליי: אני מקריא את הנוסח.

גור בליי: כמו שאנחנו תמיד אומרים אני אומר גם פה, זה עוד כפוף לכל מיני תיקונים עם הנסחות אצלנו.

גור בליי: תמיד יש שינויים קלים לאחר ההסתייגויות ותיקוני נוסח קלים, כמובן בלי לשנות את מהות ההצעה שהוועדה תאשר.

גור בליי: עכשיו התיקון המקביל שנעשה לחוק השיפוט הצבאי.

גור בליי: בגלל שאנחנו מעגנים הוראות מהתקש"ח בחקיקה ראשית אז צריך לבטל את ההוראות המקבילות בתקנות שעת חירום.

גור בליי: יש בסעיף (א) גם איזשהו שינוי נוסחי, אנחנו נסגור את זה, כרגע אקריא את זה כך.

גור בליי: פה אני רק רוצה לחדד משהו שאנחנו משאירים בהתייעצות גם עם משרדי ממשלה בהיבטים נוסחיים.

גור בליי: בגלל שבחוק השיפוט הצבאי הוראת החיוניות מופיעה בסעיף כללי והיא חלה שם גם על מעצר ימים וגם על מעצר עד תום ההליכים, אנחנו לא מבטלים את הסעיף בתקש"ח שחל על חוק השיפוט הצבאי, יש שם כפילות מסוימת, עד שהנושא של ה-VC, video conference, יובא לכנסת ואז זה יסודר.

גור בליי: כרגע אנחנו מעדיפים כפילות כדי שלא ייווצר מצב שבו החיונית תישמט מהמעצר עד תום ההליכים.

גור בליי: במובן הזה יישאר הסעיף המקביל בחוק השיפוט הצבאי ופשוט תהיה איזושהי כפילות מסוימת בשביל שנתפוס את החיוניות גם במעצר ימים, מה שיש פה, וגם במעצר עד תום ההליכים.

גור בליי: עד כאן.

עפר שלח: אוקיי.

עפר שלח: אנחנו נתחיל לדון בהסתייגויות.

עפר שלח: ההסתייגויות של מיקי לוי נוגעות להגבלה אז נדון בכך כשנגיע להסתייגויות אלה.

אוסאמה סעדי: לפני ההגבלה, אפשר?

אוסאמה סעדי: הגשנו התנגדות לחוק כולו.

גור בליי: כן, הנמקת הסתייגויות.

גור בליי: כבר היה דיון כללי.

אוסאמה סעדי: אני אנמק בקצרה.

אוסאמה סעדי: ההסתייגות הראשונה שלנו היא שאנחנו מבקשים לבטל את כל החוק.

גור בליי: את זה אנחנו הורדנו.

גור בליי: חבר הכנסת סעדי, אי אפשר להגיש הסתייגות לבטל את החוק כולו.

גור בליי: זה להצביע נגד החוק.

גור בליי: הסתייגויות הן תיקונים להצעת החוק עצמה.

גור בליי: אתה יכול להצביע נגד אבל לפי התקנון אתה לא יכול להגיש הסתייגות ששוללת את החוק עצמו.

גור בליי: לכן את ההסתייגות הזו אנחנו צריכים להוריד.

גור בליי: זה פשוט להצביע נגד החוק.

גור בליי: את שאר ההסתייגויות, לתקן דברים ספציפיים בתוך החוק, כמובן השארנו.

אוסאמה סעדי: הגשנו הסתייגויות שמונחות בפני הוועדה בשם כל הרשימה המשותפת, הגשנו גם דף חתימות.

אוסאמה סעדי: גם הצטרפנו להסתייגויות שהגיש חברי מיקי לוי וגם להסתייגות שהגיש חבר הכנסת אזולאי.

עפר שלח: ומרצ הצטרפו אליכם.

אוסאמה סעדי: נכון, היא הצטרפה.

גור בליי: אז אתם רוצים גם להצטרף לשתי הסתייגויות של חבר הכנסת מיקי לוי?

אוסאמה סעדי: כן.

גור בליי: כי זה לא מופיע.

גור בליי: בסדר, אני מוסיף אתכם.

אוסאמה סעדי: וגם של ח"כ אזולאי.

גור בליי: את זה יש לי.

אוסאמה סעדי: מהדיונים שקיימה הוועדה וגם ממה ששמענו מנציגי הממשלה ונציגי החברה האזרחית עולה בבירור, אדוני היושב-ראש, חבריי חברי הוועדה, שהחוק הזה הוא לא חיוני, לא נחוץ, לא צריך אותו.

אוסאמה סעדי: החוק הקיים נותן מענה הולם ומתאים גם לבעיה שצצה ושאף אחד לא מתעלם ממנה.

אוסאמה סעדי: אני חושב שאף אחד מאתנו לא מתעלם מהבעיה שהתעוררה בעקבות הנגיף, אבל סעיף 13 בחוק המעצרים נותן בדיוק מענה לנסיבות האלה.

אוסאמה סעדי: כפי שהצבענו, סעיף 13(א)(3) נותן סמכות לבית המשפט לשקול, לנמק ולקחת בחשבון טעמים מיוחדים.

אוסאמה סעדי: גם לא שמענו מנציגי המשטרה ונציגי הפרקליטות אפילו מקרה אחד, דוגמה אחת מהחודש האחרון, שבית המשפט שחרר, או שקל לשחרר, חשודים או עצורים.

עפר שלח: חבר הכנסת סעדי, מה שאתה מציג עכשיו זו התנגדות לחוק כולו.

עפר שלח: אני מציע שקודם נעבור על ההסתייגויות.

אוסאמה סעדי: אנחנו נתרכז בשתי הסתייגויות עיקריות.

אוסאמה סעדי: ההסתייגות הראשונה היא לסוג העבירות.

אוסאמה סעדי: אנחנו ביקשנו שאם החוק הזה יעבור אז הוא יחול אך ורק על עבירות חמורות מסוג פשע.

אוסאמה סעדי: נתנו כמה חלופות: עבירות חמורות מסוג פשע שהעונש בעדן 10 שנים, או 7 שנים, או עבירה מסוג פשע.

אוסאמה סעדי: לא יכול להיות שעל עבירה מסוג עוון אפשר להחיל את החוק הזה.

אוסאמה סעדי: הסתייגות שנייה עיקרית היא הגבלת הזמן שבית המשפט יכול להאריך את המעצר בגין העילה הזו של וירוס הקורונה.

אוסאמה סעדי: אנחנו מציעים להגביל את זה ל-48 שעות על מנת שתהיה ביקורת שיפוטית, לחילופין ל-72 שעות, לחילופין לחמישה ימים.

אוסאמה סעדי: אי אפשר שניתן למשטרה אפילו פתח להגיע לבית המשפט ולהגיד: הוא חולה קורונה 14 יום אז אני מבקש להאריך את מעצרו ב-14 יום.

אוסאמה סעדי: זה החשש שלנו, אני חושב של כל חברי הוועדה.

אוסאמה סעדי: ההסתייגות השלישית היא ההסתייגות של ח"כ ינון אזולאי וש"ס, שהצטרפנו אליה, היא שתוגש חוות דעת רפואית.

אוסאמה סעדי: אלה שלושת ההסתייגויות העיקריות שלנו.

עפר שלח: אני מודה לחבר הכנסת סעדי שאיגד את ההסתייגויות לשלושה דברים עיקריים.

עפר שלח: זה מאפשר לנו לדון בשלושת הדברים העיקריים האלה ואחר כך להגיע להצבעה.

עפר שלח: אני אתן לכולם להתבטא על הנושאים האלה או על כל דבר אחר שעולה מההסתייגויות.

עפר שלח: חברת הכנסת תמר זנדברג, בבקשה.

תמר זנדברג: תודה.

תמר זנדברג: אני גם רוצה להתמקד בשני דברים שעלו פה בדיונים.

תמר זנדברג: אנחנו דנים בהסתייגויות בידיעה שהחוק הזה הוא בכלל מיותר.

תמר זנדברג: זו אמירה שאמרנו אותה בכל הדיונים.

תמר זנדברג: אני חושבת שזו אמירה שצריכה להיאמר כאן כל הזמן.

תמר זנדברג: כמובן שהסיעה שלי ואני הולכים להתנגד לחוק הזה באופן כללי.

תמר זנדברג: אני חושבת שהוא מיותר.

תמר זנדברג: אני חושבת שהוא לא בא בזמן.

תמר זנדברג: אמרת, אדוני היושב-ראש, שאולי יהיה בו צורך בעתיד.

תמר זנדברג: אני חושבת הפוך – שאולי היה צריך אותו בעבר ועכשיו לא צריך אותו, ואם יהיה בו צורך יהיה אפשר לשוב ולחוקק אותו.

תמר זנדברג: הכנסת הוכיחה שהיא פועלת ושהיא יכולה לחוקק בזמן קצר.

תמר זנדברג: אחרי שאמרתי את זה, אם יש פה כוונה של רוב חברי הוועדה או חברי הכנסת להעביר אותו אז אני רוצה להתמקד בשתיים וחצי הסתייגויות מרכזיות.

תמר זנדברג: אחת, בנושא העבירות.

תמר זנדברג: אני רוצה להצטרף למה שאמר חבר הכנסת סעדי.

תמר זנדברג: אחד החששות שמרחפים מעל כל החוק הזה הוא שזה פתח לאיזושהי זליגה, שיקל על המשטרה.

תמר זנדברג: זה גם עלה בדיונים שלנו עם הייעוץ המשפטי של הוועדה.

תמר זנדברג: כבר בדיונים על החוק ראינו שיש איזשהו בלבול בקרב נציגי המשטרה למה החוק הזה אמור לשמש.

תמר זנדברג: הוא אמור לשמש אך ורק אם יש מניעה לחקור בגלל מחלה או בידוד.

תמר זנדברג: הוא לא אמור להקל על המשטרה, גם לא בגלל הזמנים הקשים של מגיפת הקורונה ודברים אחרים, אלא אך ורק אם יש ספציפית מניעה לחקור חשוד או עד מרכזי.

תמר זנדברג: יש לנו חשש שתהיה כאן זליגה ולכן ההצעה היא: א', להגביל לפשעים חמורים; ב', להגביל בזמן.

תמר זנדברג: אני חושבת שזה מאוד-מאוד חשוב בגלל אותה מגבלה של 14 יום שדיברתי עליה אתמול.

תמר זנדברג: תקופת בידוד זה 14 יום.

תמר זנדברג: זה נקבע משיקולים של בריאות הציבור.

תמר זנדברג: זה איזשהו מרווח ביטחון שלקח משרד הבריאות.

תמר זנדברג: אין סיבה שזה יהפוך לקריטריון לשלילת חירות של אדם בהארכת מעצר בגלל השיקולים האלה של בריאות הציבור, שזה שיקול הרבה יותר רחב והרבה יותר רך.

תמר זנדברג: אלה שני הדברים המרכזיים.

תמר זנדברג: הדבר השלישי הוא תקופת החוק.

תמר זנדברג: הציע היועץ המשפטי וראיתי שקיצרתם ל-45 יום.

תמר זנדברג: אני רוצה להציע לקצר ל-30 יום.

תמר זנדברג: שבתקופה של 90 הימים המוצעת מקסימום יחזרו אלינו לכנסת פעמיים, זה לא נורא.

עפר שלח: חבר הכנסת אבוטבול, בבקשה.

משה אבוטבול: באופן עקרוני אנחנו מצפים לחוק, היו רק ההסתייגויות של ידידי חבר הכנסת ינון אזולאי שבאו לידי ביטוי בשני נושאים שהם חשובים מבחינתנו.

משה אבוטבול: קודם כל לגבי עבירות מסוג פשע, לדעת איזה סוג של עבירות פשע.

משה אבוטבול: הוא ביקש בזמנו יותר פירוט.

משה אבוטבול: בנושא של הגבלת הארכת המעצר ועצירת חסר ישע.

משה אבוטבול: כלומר, הוא כתב שלושה דברים ואני שמח שגם הצטרפו חברים אחרים לנושא הזה.

משה אבוטבול: אלה דברים אלמנטריים, לא דברים שיכולים להכביד על המשטרה.

משה אבוטבול: בגלל שנתקלנו במקרים שלמשטרה היו קשיים בנושא, כמו אותו ילד בחינוך מיוחד, שקרה עמו מה שקרה לפני מספר חודשים, כמו גם מקרה שהיה לפני שבוע שהמשטרה בלא מידע – כנראה, אני לא בא להאשים – עצרה בחור מחינוך מיוחד, חסר ישע, אני חושב שיש משקל רב מאוד לבקשות האלה של ההסתייגויות.

משה אבוטבול: הן גם משלימות את החוק וגם מאפשרות לנו להצטרף לזה.

משה אבוטבול: לא רק לנו, גם הליכוד, כמו ששמעתם את ח"כ סעדי, ואני בטוח שגם אחרים מצטרפים לזה, מסיעות אחרות.

משה אבוטבול: זה יכול לתת יותר פרזנטציה רחבה לעניין.

עפר שלח: תודה.

עפר שלח: חבר הכנסת מיקי לוי, בבקשה.

מיקי לוי: בסעיף (ב2), כאשר החולה אינו יכול להשתתף מפאת היותו בבידוד יבוא "הארכת מעצר לפי סעיף קטן זה לא תעלה על 5 ימים בכל פעם".

מיקי לוי: אנחנו לא יכולים לשלול את חירותו של אדם רק בגלל שאנחנו מניפים את הדגל הזה.

מיקי לוי: ההסתייגות השנייה היא שבסעיף (ב2) יבוא: "בעבירה מסוג פשע שיש בה סכנה לפגיעה בביטחון המדינה".

מיקי לוי: אני מבקש להוסיף את זה.

עפר שלח: לחברי הכנסת האחרים אין הסתייגויות אז תכף אתן רשות דיבור כללית.

עפר שלח: אני רק רוצה להזכיר, אפרופו ההסתייגויות שהועלו כאן, את הדברים שנאמרו לנו כנגדן והם היו בהחלט נימוקים משכנעים.

עפר שלח: אנחנו נצביע כמו שנצביע.

עפר שלח: לגבי סוג העבירה, הוצגו בפנינו, בעיקר על ידי גלעד בהט מאגף החקירות, עבירות שנדמה לי שהשכל הישר אומר שיש בהן בעיקר משום מסוכנות.

עפר שלח: הדוגמה המובהקת של בעל מאיים על אשתו - - -

אוסאמה סעדי: זה פשע.

עפר שלח: לא, זה לא פשע.

גור בליי: איומים.

עפר שלח: כן, איומים.

עפר שלח: בהתחלה הם התחילו עם הפרת אמונים, שבאמת לא היה ברור לנו למה זה צריך להיות בעסק, אבל יש כמה וכמה עבירות שהוצגו לנו שיש בהן מסוכנות והן מסוג עוון.

עפר שלח: אם אנחנו נקבע את זה לפשע אנחנו יוצרים איזושהי בעיה.

עפר שלח: לגבי הארכת מעצר, להגבלת הימים, הנימוקים שנאמרו פה הם נימוקים שנדמה לי מקובלים על כל הוועדה.

עפר שלח: עלתה סכנה – ופה אני רוצה בבקשה את התייחסות היועץ המשפטי – שבכך אנחנו יכולים לייצר אפקט הפוך, אפקט שבו עצם העובדה שאדם בבידוד תהיה עילה להארכת מעצרו.

עפר שלח: הכוונה היא לא זו אלא שהארכת המעצר תתאפשר במקרה המיוחד שבו יש בעיה לחקור ולא ניצור פה עילה אחרת.

עפר שלח: אני שם גם את זה על השולחן.

עפר שלח: לגבי ההסתייגות השנייה, הסתייגות מס' 9, של חבר הכנסת ינון אזולאי, שהצטרפו אליה גם האחרים – אמרתי בדיון עצמו, אני חושב שזה דבר מאוד-מאוד נכון, אני לא בטוח שמקומו בתוך החוק הזה.

משה אבוטבול: למה?

עפר שלח: מפני שהחוק הזה איננו עוסק השעיה של גורמי אכיפה.

עפר שלח: החוק הזה עוסק בסוגיה שבה בהארכת מעצר באה המשטרה וטוענת שהיא לא יכלה להשלים את החקירה, או לא יכלה לעשות צעדי חקירה מסוימים, בגלל הקורונה.

יואב סגלוביץ': זה נכון אבל זה לא קשור לזה.

עפר שלח: כן.

עפר שלח: זה נכון מאוד.

עפר שלח: כולנו בעד זה.

עפר שלח: נשאלת השאלה אם זה צריך להיות חלק מהחוק הזה.

עפר שלח: חבר הכנסת סגלוביץ', בבקשה.

יואב סגלוביץ': אני רוצה להתייחס גם להסתייגויות של חבריי.

יואב סגלוביץ': תראו, להגיד שהדבר הזה עוד לא נולד זה לא נכון.

יואב סגלוביץ': אני לא אומר את זה עכשיו מזווית של חבר כנסת אלא מזווית של תפקידיי הקודמים, איך אני רואה את מה שהולך לקרות עכשיו.

יואב סגלוביץ': תשתמשו לפחות בניסיון הזה שלי אליכם.

יואב סגלוביץ': אנחנו הולכים בחודש הקרוב לחזור לשגרה, העבריינים חוזרים לשגרה גם הם, מכול הסוגים ומכול המגוון.

יואב סגלוביץ': המשטרה צריכה להמשיך ולעבוד.

יואב סגלוביץ': לא מדובר רק על העצורים, מדובר על מניעות לפעמים בשל בעיה של עדים.

יואב סגלוביץ': אני אתן כמה דוגמאות רק מהצעה לסדר שהגיש חבר הכנסת מנסור עבאס, שאצטרף אליה, בה הוא אומר שיש בחודש האחרון עלייה של 660% באלימות כלפי ילדים, 18% באלימות במשפחה, 6% מהם במגזר הערבי, ואלה הדברים שאנחנו יודעים עליהם עוד לפני שהם הגיעו.

יואב סגלוביץ': במקביל לכל הסיפור בוועדת הקורונה, אנחנו עכשיו מנסים בעזרת הכנסת – הממשלה מנסה, עדיין לא ביצעה את זה – שיפתח מעון נוסף לנשים מוכות שנמצאות בבידוד.

יואב סגלוביץ': אין פתרון היום.

יואב סגלוביץ': אני מדבר רק על התחומים האלה שעלו פה.

יואב סגלוביץ': בכל התחומים – גניבות, התפרצויות – בסוף צריך לתת למשטרה כלים.

יואב סגלוביץ': אני לא קניתי את הצעת החוק הזו שהגיעה לפה קארט בלאנש.

יואב סגלוביץ': מי שהיה פה בוודאי יודע ששאלתי את השאלות, גם את המשטרה וגם את הפרקליטות.

עפר שלח: גם שינינו אותה משמעותית.

יואב סגלוביץ': גם שינינו אותה משמעותית.

יואב סגלוביץ': צריך בסוף לייצר איזשהו איזון מושכל בין הרצון שלנו, מאחר ויש פה משהו חריג, להחזיק, במירכאות או לא במירכאות, קצר את המערכות – ואני חושב שיש לזה ביטוי גם בימים, גם בנימוקים, גם בסעיף הראשון שהכנסנו בפעם הקודמת, הנחיצות.

יואב סגלוביץ': שמנו פה ערימה גדולה מאוד של מגבלות מצד אחד – מצד שני, יש לנו חובה לתת למשטרה להמשיך לעבוד ולטפל בעבריינים.

יואב סגלוביץ': זה נכון שיש גם חריגים אבל יש פה עבריינות קשה שהמשטרה צריכה להמשיך להתעסק אתה.

יואב סגלוביץ': אני לא מדבר בזווית של ועד העובדים של המשטרה - - -

אוסאמה סעדי: אתה מדבר כאילו שאין למשטרה כלים ושאנחנו מונעים ממנה - - -

יואב סגלוביץ': תנו לי רק להשלים את הטיעון.

אוסאמה סעדי: אתה יודע בדיוק, גם מתפקידיך הקודמים – אמרת את זה בתחילת הדיון – שיש כלים.

עפר שלח: חבר הכנסת סעדי, נתתי לך להסביר את עמדתך, אני מבקש שתיתן לח"כ סגלוביץ'.

יואב סגלוביץ': כל אחד בא בנוסף לדעתו המקצועית בכנסת עם איזשהו מטען.

יואב סגלוביץ': שמתי לכם מטען של ידע מקצועי עודף.

יואב סגלוביץ': תרצו – תיקחו; תרצו – לא תיקחו; אבל זאת המציאות.

יואב סגלוביץ': אנחנו לא יכולים לשבת פה בכנסת היום ולהגיד: רגע אחד, עד עכשיו יש רק ארבעה עצורים.

יואב סגלוביץ': אנחנו פשוט לא יכולים.

יואב סגלוביץ': אני אומר לכם, ואתם יודעים את זה כמוני, עוד שבועיים יהיו 100, 200 ו-300 והמשטרה תצטרך להמשיך לעבוד בתנאים אחרים.

יואב סגלוביץ': שמנו מגבלות קשות מאוד על המערכת, גם על הפרקליטות, גם על המשטרה, גם על בתי המשפט עם ביקורת שיפוטית מאוד גדולה, עם בקשות דיווח לכנסת, מצד שני יש לנו חובה לתת להמשיך לעבוד.

יואב סגלוביץ': גם זו חובה שלנו.

יואב סגלוביץ': משפט אחרון לגבי הימים.

יואב סגלוביץ': אני שאלתי אתמול את השאלות האלה לגבי הגבלת הימים.

יואב סגלוביץ': השתכנעתי מהטיעונים המשפטיים הנכונים שהיו פה שבכוונה הטובה – שגם לי הייתה – להגביל, אני יוצר מצב הפוך.

יואב סגלוביץ': לכן אני מציע לא לקבל שום הסתייגות, לקבל את החוק כלשונו ולהגביר את הבקרה והפיקוח שלנו פה בכנסת.

יואב סגלוביץ': אני חושב שזה איזון ראוי.

משה אבוטבול: אתה יכול להסביר את מה שאמרת לי קודם?

משה אבוטבול: אמרת לי על שהטיעון בנושא חסר ישע צודק אבל לא פה המקום.

משה אבוטבול: זה מה שענית לי.

משה אבוטבול: לגבי שאר הדברים לא התייחסת.

עפר שלח: התייחסתי באופן כללי להסתייגויות.

משה אבוטבול: מה אתה עונה על זה?

עפר שלח: משה, היית בדיונים, כל הדברים האלה עלו בדיונים, כל אחד גיבש את עמדתו ותכף אנחנו נצביע עליה.

עפר שלח: התייחסתי לנקודות שעלו.

משה אבוטבול: התייחסת רק לנושא חסר ישע, על השאר לא ענית.

עפר שלח: עמדתי לצורך העניין היא כעמדתו של כל חבר ועדה.

עפר שלח: לפני שניגש להצבעות אני אבקש מהיועץ המשפטי להבהיר את הנקודה של הגבלת הזמן.

עפר שלח: בבקשה, חבר הכנסת טסלר.

יעקב טסלר: לגבי הגבלת הזמן, שבעצם ייווצר פה מצב הפוך - - -

עפר שלח: זה בדיוק מה שאני מבקש מהיועץ המשפטי להסביר.

עפר שלח: זה עלה בדיונים.

עפר שלח: חבר הכנסת ינון אזולאי, בבקשה.

ינון אזולאי: אני מצטרף לדברי חברי כפי שכתבתי בהסתייגות בנושא חסר ישע.

ינון אזולאי: אני חושב – אנחנו מכירים את זה גם מהסתייגויות בחוקים אחרים – שאפשר להכניס אותן ויהיה פה גם איזשהו שוט על אותם שוטרים שמתנהגים לפעמים בצורה אכזרית כלפי חסרי ישע.

ינון אזולאי: לא באתי להכניס את זה ליומיום, דווקא בתקופת חירום, לכן אני חושב שזה המקום של זה.

ינון אזולאי: זו דעתי.

ינון אזולאי: לגבי חוות דעת רפואית – אני עדיין חושב שהיא כן צריכה להיות.

ינון אזולאי: זה ייתן להם ברקס נוסף בכדי שידם לא תהיה קלה על המעצר.

ינון אזולאי: בהמשך אני גם אצטרף לחלק מההסתייגויות של חברי הרשימה המשותפת ובהצבעה עצמה אוסיף את זה.

ינון אזולאי: תודה.

עפר שלח: תודה רבה.

עפר שלח: צריך להזכיר בעניין חוות הדעת הרפואית – זה עלה במהלך הדיון – שיש שאלה כמה זה יעזור כשאדם בבידוד.

ינון אזולאי: זה יעזור בגלל שאם למשל הוא אמור עוד שלושה ימים לעשות את הבדיקה השנייה שלו בתור חולה ונבקש את חוות הדעת מה קרה עם הבדיקה – אם הוא לא נשא אז אנחנו מתנהגים אליו בצורה אחרת; הוא הופך להיות ככל אדם; אפילו יותר – הוא יותר מחוסן מכול אחד אחר.

ינון אזולאי: לכן יש פה חשיבות גם לטובת המשטרה.

ינון אזולאי: כולנו רוצים את טובת המשטרה והאזרחים, לשמור על הסדר הטוב.

ינון אזולאי: מצד שני, אם אותו אדם חולה, עדיין צריך להמשיך להתנהג אליו כחולה.

ינון אזולאי: אני חושב שבישיבה הראשונה שהייתה עם משרד המשפטים הם אמרו שאין להם בעיה עם חוות הדעת הזו.

ינון אזולאי: אני לא יודע אם הם חזרו מזה ולמה, או שפשוט לא העלו את זה שוב.

עפר שלח: גור, בבקשה.

גור בליי: רק לנושא של קביעת הגבלת הזמן, לשאר הדברים התייחסנו בישיבות הקודמות.

גור בליי: הוועדה יכולה לעשות את זה.

גור בליי: היא יכולה לקבוע שברגע שהשיקול הזה נכנס אז צריך לבוא בתדירות מסוימת לבית משפט.

גור בליי: הטריד אותנו קצת בעניין הזה שהתפיסה שאי אפשר לחקור בגלל שאדם מצוי בבידוד או חולה זה בעצם שיקול נוסף שרוכב על עילות המעצר.

גור בליי: זו לא עילת מעצר נפרדת, אלה שיקולים נוספים שמותר לשקול אותם.

גור בליי: אנחנו חוששים שלהוסיף הגבלת זמן ספציפית על הדבר הזה, יכול ליצור בהפוך על הפוך מצב שזה נותן גושפנקה, "איקס" זמן, דלתא זמן, שאתה נותן רק על עניין הקורונה, כאשר התפיסה היא שזו לא עילה נפרדת, זה רק שיקול נוסף.

גור בליי: כאשר אתה ממילא מאריך את המעצר בחמישה או שישה ימים בגלל מסוכנות או שיבוש, אתה אומר:

גור בליי: אולי ניתן קצת יותר ימים בגלל שיש מניעה לחקור את האדם.

גור בליי: החשש הוא שזה עלול ליצור איזושהי פרשנות או תפיסה שהדבר הזה - - -

אוסאמה סעדי: אבל החוק הקיים עצמו הגביל בסעיף 13(א)(3), כאשר יש מניעה רק בעילה של עיכוב בחקירה, לחמישה ימים.

גור בליי: אבל העילה של 13(א)(3), כפי שציינתי בישיבות הקודמות, היא עילה שהיא בנפרד מאשר מסוכנות ושיבוש.

גור בליי: היא עילה מיוחדת להליכי חקירה שאתה יכול לקיים רק כשאדם נמצא במעצר.

גור בליי: זה משהו אחר.

אוסאמה סעדי: אנחנו מבקשים פה הגבלת זמן רק בגלל הקורונה, לא בגלל ביטחון המדינה, מסוכנות או משהו אחר.

אוסאמה סעדי: בית משפט יכול בגלל מסוכנות לתת 15 יום.

אוסאמה סעדי: אני רוצה בגלל הקורונה להגביל את זה על מנת שתהיה ביקורת שיפוטית בעניין של הקורונה.

אוסאמה סעדי: אני לא מתייחס לעילות אחרות.

גור בליי: (ב2) הוא לא עילה נפרדת, זה שיקולים נוספים שהם לא מוסיפים עילה.

גור בליי: רק אם יש מסוכנות, שיבוש או העילה המיוחדת הזאת אתה יכול להתייחס לשיקולים האלה.

גור בליי: זו לא עילה נפרדת.

אוסאמה סעדי: אבל זו עילה מיוחדת.

אוסאמה סעדי: אמרת שזו עילה מיוחדת.

אוסאמה סעדי: זו עילה מיוחדת.

אוסאמה סעדי: אתה משתמש במילה "עילה מיוחדת", לא אנחנו.

גור בליי: זו לא עילה נפרדת במובן הזה שאתה חייב שיתקיימו העילות הרגילות.

גור בליי: אתה חייב שתתקיים אחת מהעילות הרגילות ואז אתה יכול שהזמן שהיית נותן, זמן "איקס", יהיה "איקס" ועוד איזושהי דלתא בגלל ההימנעות הזאת.

גור בליי: אבל אתה חייב שיתקיימו העילות הרגילות ואת זה חשוב להדגיש.

גור בליי: הוועדה יכולה לקבל ולהגיד שאם מתחשבים בשיקולים האלה היא רוצה שתהיה ביקורת אחת לכמה ימים.

גור בליי: אני לא חושב שהדבר הזה הוא בלתי אפשרי, רק כל זמן שמחודד, גם לפרוטוקול וגם בהבנה, שזה לא מייצר עילה נפרדת.

גור בליי: זה רק מייצר שיקול נוסף שהשופט יכול לשקול.

גור בליי: הוועדה יכולה להגיד: אם השיקול הזה נשקל אני רוצה שתהיה ביקורת כל "איקס" ימים.

גור בליי: זה בסדר.

עפר שלח: אני חייב להגיד, גור, מכיוון שכמו יואב חזרתי מעמדתי, עכשיו שכנעת אותי לחזור חזרה לעמדה הקודמת.

עפר שלח: אבל לצורך העניין יש משהו מאוד חשוב בדברים שאומר היועץ המשפטי, אחת שהדברים נאמרו לפרוטוקול – הפרוטוקול של הישיבה הזאת גם הוא יהיה חלק מהפרשנות שתהיה לדברים בסופו של דבר וברור למה הוועדה מתכוונת כשיבואו לפרש את כוונת המחוקק אם אכן אנחנו נחוקק את זה – שאם אכן תהיה הארכת מעצר מהשיקול הזה אנחנו מגבילים אותה.

עפר שלח: אני רוצה לעבור להצבעות על ההסתייגויות כפי שהוצגו.

עפר שלח: לסעיף 1, הסתייגות מס' 1, של קבוצת הרשימה המשותפת וקבוצת מרצ.

עפר שלח: עופר, אתה מחליף את ג'אבר?

עופר כסיף: כן.

עפר שלח: מי בעד?

עפר שלח: מי נגד?

עפר שלח: יש בחדר השני מישהו שיש לו זכות הצבעה?

אורית ארז: כן.

אורית ארז: ח"כ פטין מולא – נגד.

עפר שלח: מיקי, לך אין זכות הצבעה.

מיקי לוי: אני במקום קארין.

עפר שלח: קארין היא לא חברת ועדה.

מיקי לוי: אז מי אצלנו?

עפר שלח: יואב, מיקי ואני, ברשימה הקודמת.

מיקי לוי: אין בעיה.

מיקי לוי: בעד ההסתייגות – מיעוט

מיקי לוי: הסתייגות 1 של קבוצת הרשימה המשותפת וקבוצת מרצ לסעיף 1 נדחתה.

עפר שלח: ההסתייגות נדחתה.

עפר שלח: הסתייגות מס' 2: ברישה, במקום "45" יבוא "35" – מי בעד?

עפר שלח: מי נגד?

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות 2 של קבוצת הרשימה המשותפת וקבוצת מרצ לסעיף 1 נדחתה.

עפר שלח: ההסתייגות נדחתה.

עפר שלח: הסתייגות 2, לחילופין א' – מי בעד?

עפר שלח: מי נגד?

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות לחלופין 2א' של קבוצת הרשימה המשותפת וקבוצת מרצ לסעיף 1 נדחתה.

עפר שלח: הסתייגות לחלופין 2ב' – מי בעד?

עפר שלח: מי נגד?

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות לחלופין 2ב' של קבוצת הרשימה המשותפת וקבוצת מרצ לסעיף 1 נדחתה.

עפר שלח: הסתייגות מס' 3: אחרי "חיוניות המעצר" יבוא "ונחיצותו" – מי בעד?

עפר שלח: מי נגד?

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות 3 של קבוצת הרשימה המשותפת וקבוצת מרצ לסעיף 1 נדחתה.

עפר שלח: ההסתייגות נפלה.

עפר שלח: הסתייגות מס' 4 – מי בעד?

עפר שלח: מי נגד?

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות 4 של קבוצת הרשימה המשותפת וקבוצת מרצ לסעיף 1 נדחתה.

עפר שלח: ההסתייגות נפלה.

עפר שלח: הסתייגות מס' 5 – מי בעד?

עפר שלח: מי נגד?

עפר שלח: מי נמנע?

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות 5 של קבוצת הרשימה המשותפת וקבוצת מרצ לסעיף 1 נדחתה.

עפר שלח: הסתייגות לחלופין 5א'.

אוסאמה סעדי: זו עבירה מסוג פשע.

עפר שלח: כן.

עפר שלח: מי בעד?

עפר שלח: מי נגד?

עפר שלח: מי נמנע?

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות לחלופין 5א' של קבוצת הרשימה המשותפת וקבוצת מרצ לסעיף 1 נדחתה.

עפר שלח: ההסתייגות נפלה.

עפר שלח: הסתייגות לחלופין 5ב' – מי בעד?

עפר שלח: מי נגד?

עפר שלח: מי נמנע?

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות לחלופין 5ב' של קבוצת הרשימה המשותפת וקבוצת מרצ לסעיף 1 נדחתה.

עפר שלח: ההסתייגות נפלה.

עפר שלח: הסתייגות לחלופין 5ג' – מי בעד?

עפר שלח: מי נגד?

עפר שלח: מי נמנע?

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות לחלופין 5ג' של קבוצת הרשימה המשותפת וקבוצת מרצ לסעיף 1 נדחתה.

עפר שלח: ההסתייגות נפלה.

עפר שלח: הסתייגות לחלופין 5ד' – מי בעד?

עפר שלח: מי נגד?

עפר שלח: מי נמנע?

אוסאמה סעדי: זה הגבלת הזמן ל-48 שעות.

אורית ארז: גם חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות לחלופין 5ד' של קבוצת הרשימה המשותפת וקבוצת מרצ לסעיף 1 נדחתה.

עפר שלח: ההסתייגות נפלה.

עפר שלח: הסתייגות לחלופין 5ה' – מי בעד?

עפר שלח: מי נגד?

אורית ארז: גם חבר הכנסת פטין מולא וגם חבר הכנסת אופיר כץ כאן.

עפר שלח: אוקיי.

עפר שלח: מי נמנע?

דובר: חבר הכנסת אופיר כץ במקומי.

דובר: עד עכשיו הוא לא הצביע, אני הצבעתי.

דובר: עכשיו הוא יצביע כי אני הולכת למליאה.

דובר: בעד ההסתייגות – מיעוט

דובר: הסתייגות לחלופין 5ה' של קבוצת הרשימה המשותפת וקבוצת מרצ לסעיף 1 נדחתה.

עפר שלח: הסתייגות לחלופין 5ו', שזהה גם להסתייגות מס' 6 של חבר הכנסת מיקי לוי, מציעה להגביל מעצר לפני סעיף קטן זה לחמישה ימים בלבד.

עפר שלח: אני בעד.

עפר שלח: מי בעד?

עפר שלח: מי נגד?

עפר שלח: מי נמנע?

עפר שלח: בעד ההסתייגות – רוב

עפר שלח: הסתייגות לחלופין 5ו' של קבוצת הרשימה המשותפת וקבוצת מרצ, והסתייגות 6 של חבר הכנסת מיקי לוי, לסעיף 1 נתקבלה.

עפר שלח: ההסתייגות נתקבלה.

עוזי דיין: אפשר להגיש רביזיה על דבר כזה?

עפר שלח: אפשר.

עפר שלח: זה אומר שהחוק לא יבוא להצבעה היום אבל אתה יכול להגיש.

מיקי לוי: זה אינטרס שלכם.

מיקי לוי: זה אינטרס של הקואליציה, לא של האופוזיציה.

עפר שלח: אני אומר לך שהרוב לא ישתנה.

מיקי לוי: עוזי, מה אתה עושה?

מיקי לוי: תן תשובה: אתה מגיש רביזיה או הורדת את הרביזיה?

גור בליי: אם מכניסים את ההסתייגות הזאת אנחנו נצטרך לעשות שינויים בנוסח: א', בשביל להבהיר שזה לא מגדיל את תקרת הזמן הכללית של המעצרים, שברור שזו לא כוונת הוועדה; וב', להבהיר שזה לא משפיע.

גור בליי: זה יהיה "על אף האמור".

גור בליי: נצטרך לחשוב איך לנסח בדיוק את הדבר הזה.

גור בליי: זה רק אומר שברגע שנכנסו לנסיבות של (ב2) צריך לבוא כל חמישה ימים אבל אנחנו נבהיר שהדבר הזה לא משנה את תקרת הזמנים הכללית.

גור בליי: אנחנו נצטרך לעשות שינויים בנוסח של הדבר הזה בשביל לבטא את מה שהועדה רוצה, שאני מניח שזה לא להרחיב את המעצרים אלא רק לוודא שכשהולכים לשיקול הזה יבואו אחת לחמישה ימים בפני שופט.

עפר שלח: מצוין.

עפר שלח: כך יהיה.

עפר שלח: זה אומר שגם הסתייגות מס' 6 של חבר הכנסת מיקי לוי התקבלה כי היא זהה.

אורית ארז: יש רביזיה בחדר השני.

גור בליי: מיקי, זה בסדר שנוריד את 6?

מיקי לוי: אין לי בעיה.

אופיר כץ: ההסתייגות עברה?

אוסאמה סעדי: עברה.

אופיר כץ: אז אנחנו מגישים רביזיה.

מיקי לוי: זה אומר שהחוק לא יעבור.

מיקי לוי: זו בעיה של הקואליציה, לא של האופוזיציה.

מיקי לוי: תשברו את הראש.

מיקי לוי: אנחנו לא עובדים אצלכם, תלמדו.

עפר שלח: אין שום בעיה, חברים.

עפר שלח: הבקשה לרביזיה התקבלה.

עפר שלח: מי בחדר השני הגיש את בקשת הרביזיה?

גור בליי: חבר הכנסת כץ, אתה הגשת בקשה לרביזיה?

אופיר כץ: כן.

אורית ארז: וגם חבר הכנסת פטין מולא.

גור בליי: על כל החוק או רק על ההסתייגות הזו?

אופיר כץ: רק ההסתייגות הזו.

עפר שלח: חבר הכנסת מיקי לוי הסיר את הסתייגות 6, שהיא זהה להסתייגות לחלופין 5ו'.

עפר שלח: הסתייגות מס' 7: "בעבירה מסוג פשע שיש בה סכנה לפגיעה בביטחון המדינה".

עפר שלח: מי בעד?

עפר שלח: מי נגד?

אורית ארז: חבר הכנסת פטין מולא נגד.

אורית ארז: בעד ההסתייגות – מיעוט

אורית ארז: הסתייגות 7 של חבר הכנסת מיקי לוי לסעיף 1 נדחתה.

עפר שלח: ההסתייגות נפלה.

מיקי לוי: מכיוון שההסתייגות שלי עברה אני רוצה להצטרף להסתייגויות של הרשימה המשותפת.

מיקי לוי: אני רוצה זמן נאום.

גור בליי: אתה רוצה שאני אוסיף אותך?

מיקי לוי: כן, אני מצטרף אליהם, אחרת לא יהיה לי זמן נאום.

עפר שלח: אז נעשה את זה סיעתי.

עפר שלח: בשם כל רשימת יש עתיד, מי שירצה ינאם.

גור בליי: אני צריך אז חתימות של כולם.

מיקי לוי: ניתן לך חתימות, בסדר גמור.

עפר שלח: הסתייגות מס' 8 של חבר הכנסת ינון אזולאי – מי בעד?

יעקב טסלר: אני רוצה שלושה דברים - - -

עפר שלח: לא, יעקב, אנחנו עכשיו בהצבעות.

עפר שלח: ההסתייגות היא כפי שהיא כתובה, או שאתה בעד או שאתה נגד.

עפר שלח: זה לא ניתן לחלוקה.

עפר שלח: חברים, אנחנו בהצבעות.

יעקב טסלר: שאלה הבהרה: אני רוצה להצביע בעד ההסתייגות אבל קודם הצבעתי בעד הגבלת הזמן ל-48 שעות ופה זה לחמישה ימים - - -

גור בליי: אתה יכול.

גור בליי: זה חלופי.

יעקב טסלר: אוקיי.

עפר שלח: אי לכך, הסתייגות מס' 8 – מי בעד?

עפר שלח: מי נגד?

עפר שלח: יש תיקו.

עפר שלח: מי נמנע?

עפר שלח: בעד ההסתייגות – מיעוט

עפר שלח: הסתייגות 8 של חבר הכנסת חבר הכנסת ינון אזולאי, קבוצת הרשימה המשותפת וקבוצת מרצ לסעיף 1 נדחתה.

עפר שלח: אין.

עפר שלח: ההסתייגות נפלה.

אוסאמה סעדי: אנחנו רוצים רביזיה על זה.

עפר שלח: מאה אחוז.

עפר שלח: הסתייגות מס' 9 – מי בעד?

עפר שלח: מי נגד?

עפר שלח: בעד ההסתייגות – מיעוט

עפר שלח: הסתייגות 9 של חבר הכנסת חבר הכנסת ינון אזולאי, קבוצת הרשימה המשותפת וקבוצת מרצ לסעיף 1 נדחתה.

עפר שלח: ההסתייגות נפלה.

משה אבוטבול: אנחנו מבקשים רביזיה גם על זה.

עפר שלח: מאה אחוז, רביזיה גם לזה.

עפר שלח: הסתייגות מס' 10, לסעיף 3, בעניין הדיווח המשטרתי.

עפר שלח: יש לנו ורסיות של שבוע, שבועיים וחודש.

עפר שלח: אני מקריא את ההסתייגות: "המשטרה תדווח, מידי שבוע, לוועדה המיוחדת בעניין התמודדות עם נגיף הקורונה, על מספר הבקשות להארכת מעצר שהוגשו, לפי הוראות סעיף 13(ב1) ו-(ב2) לחוק סדר הדין הפלילי (סמכויות אכיפה – מעצרים), התשנ"ו–1996ו סעיף 240(א1) ו-(א2) לחוק השיפוט הצבאי, התשט"ו–1955, כנוסחם בחוק זה".

עפר שלח: יש לנו בדיווח משטרתי ורסיה של שבוע, שבועיים וחודש.

עפר שלח: עכשיו אנחנו מצביעים על הוורסיה של השבוע.

עפר שלח: מי בעד?

עפר שלח: מי נגד?

עפר שלח: מי נמנע?

עפר שלח: בעד ההסתייגות – מיעוט

עפר שלח: הסתייגות 10 של קבוצת הרשימה המשותפת וקבוצת מרצ לאחרי סעיף 3 נדחתה.

עפר שלח: ההסתייגות נפלה.

עפר שלח: הסתייגות לחלופין א', דיווח מידי שבועיים.

עפר שלח: בעד ההסתייגות – מיעוט

עפר שלח: הסתייגות לחלופין 10א' של קבוצת הרשימה המשותפת וקבוצת מרצ לאחרי סעיף 3 נדחתה.

עפר שלח: ההסתייגות נפלה.

עפר שלח: לחלופין ב', דיווח מידי חודש – מי בעד?

עפר שלח: מי נגד?

עפר שלח: מי נמנע?

עפר שלח: בעד ההסתייגות – מיעוט

עפר שלח: הסתייגות לחלופין 10ב' של קבוצת הרשימה המשותפת וקבוצת מרצ לאחרי סעיף 3 נדחתה.

עפר שלח: ההסתייגות נפלה.

עפר שלח: אנחנו נדחה את ההצבעה על החוק כולו כי ממילא יש רביזיה וכי המליאה בתוקף.

עפר שלח: אני נועל את הישיבה.

עפר שלח: תודה רבה לכולם.